### | | | | --- | --- | | | | | --- | | **Byråd** 25. februar 2020 Sagsnr. 710-2014-61390 Dok.nr. 710-2020-36164 Øystein Jessen | | 30.                 Ekspropriation til [adresse] i Hadsten - Åbent

###

|  |  |
| --- | --- |
| Tidl. politisk behandling | BY, 24.09.19, pkt. 148 |
| Forventet sagsgang | TM-U, ØK, BY |
| Lovgrundlag | Vejloven |

###

**SAGENS INDHOLD**

Byrådet skal i denne sag tage endelig stilling til
ekspropriation og erstatning vedrørende erhvervelse af arealer til forlængelse
af [adresse] i Hadsten samt etablering af signalanlæg i krydset
[adresse].

Herudover skal tages
stilling til ekspropriation for at kunne etablere et regnvandsbassin og
tilhørende regnvandsledning på arealer sydvest for ringvejens forlængelse samt
øvrige nødvendige midlertidige arbejdsarealer.

Der blev afholdt åstedsforretning 9. december 2019 med
deltagelse af ejere og brugere af ejendomme, der vil blive berørt af
vejprojektet. Åstedsprotokollen er vedlagt som bilag og den har været i fire
ugers høring, hvor lodsejerne har haft mulighed for at komme med deres
bemærkninger.

Projektet berører seks lodsejere, som i forbindelse med
åstedsforretningen er tilbudt en samlet erstatning på ca. 953.000 kr. for
afståelse af arealer samt midlertidig afståelse af arbejdsarealer.

Status efter høringsfristens udløb 15. januar 2020 er, at
ingen lodsejere er fremkommet med bemærkninger til selve protokollen. Der er
kommet bemærkninger til erstatningstilbuddene fra tre lodsejere. Bemærkningerne
og Teknik og Miljøs stillingtagen til disse er sammenfattet i vedlagte bilag.

**VURDERING**

Teknik og Miljø vurderer, at arealerhvervelsen er nødvendig
for projektets gennemførelse.

Teknik og Miljø forventer, at projektet kan gennemføres med
alle lodsejere på baggrund af åstedsprotokollen, da der ikke er indkommet
bemærkninger til selve projektet i høringsperioden. Der mangler alene afklaring
af enkelte erstatningsspørgsmål.

Teknik og Miljø har vurderet lodsejeres bemærkninger til
erstatningstilbuddene. Vurderingen og betydningen for erstatningstilbuddene
fremgår af vedlagte bilag.

Teknik og Miljø bemærker, at ejeren af ejendommen under
løbenummer 2 har fremført bemærkninger, som har medført en væsentlig ændring af
erstatningstilbuddet. Ejeren bemærker, at den tilbudte erstatning samlet set
bør justeres fra 644.535 kr. til 727.989 kr. eksklusiv strukturskadeerstatning.
Teknik og Miljø vurderer, at dele af ejers bemærkninger kan imødekommes, og
dermed tilbydes en samlet erstatningssum på 672.060 kr. inklusiv
strukturskadeerstatning.

De øvrige lodsejere har fremført bemærkninger, der har
medført mindre justeringer af erstatningstilbuddene.

På baggrund af åstedsforretningen og de indkomne
bemærkninger til åstedsforretningen, kan der tilbydes en samlet erstatning på
ca. 981.000 kr. til de i alt seks lodsejere for arealerhvervelse samt
anvendelse af midlertidige arbejdsarealer til gennemførsel af vejprojektet.

Såfremt der ikke kan opnås enighed om erstatning med en
eller flere lodsejere, vil erstatningerne blive henvist til
Taksationskommissionen, som træffer afgørelser om fastsættelsen af
erstatningerne.

**ØKONOMI**

Anlægsbevilling til vejprojektet blev givet 24. september
2019. De samlede udgifter til erhvervelse af arealer og erstatning for
midlertidige arbejdsarealer afholdes af anlægsbevillingen.

**INDDRAGELSE**

Teknik og Miljø har været i løbende dialog med de berørte
lodsejere forud for indkaldelsen til åstedsforretningen. Efter selve
åstedsforretningen har der været dialog med enkelte lodsejere med henblik på at
opnå forligsaftaler om arealerhvervelsen.

**INDSTILLING**

Direktøren for Teknik og Miljø indstiller til Byrådet:

1.
At godkende ekspropriation til
projektet med forlængelse af [adresse], ombygning af krydset
[adresse] samt bassin og regnvandsledning, som det fremgår
af arealfortegnelse, arealplaner, protokol fra åstedsforretning, lodsejernes
bemærkninger samt Teknik og Miljøs stillingtagen til bemærkningerne.

2.
At godkende de tilbudte
ekspropriationserstatninger.

**BESLUTNING**

***Teknik- og Miljøudvalget, 6. februar 2020:***

Fraværende:Ingen

Indstilles godkendt.

***Økonomiudvalget, 18. februar 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Protokol Åstedsforretning 9. december 2019 | 710-2019-269078 |
| Bilag - Kent Christoffersen til åstedsprotokol | 710-2020-1192 |
| Arealfortegnelse | 710-2020-2526 |
| Arealplan forlængelse [adresse] Ringvej | 710-2020-2546 |
| Arealplan kryds [adresse] Skanderborgvej | 710-2020-2551 |
| Margit Østergaard ledning regnvandsbassin | 710-2020-2563 |